User talk:মোহাম্মদ আল আমীন

Bangladesh-German Technical Training Centre
‘বাংলাদেশ-জার্মান কারিগরি প্রশিক্ষণ কেন্দ্র’ ১৯৬৫ সালে তৎকালীন পাকিস্তান এবং জার্মান সরকারের মধ্যে দ্বিপাক্ষিক সম্পর্ক উন্নয়ন ও কারিগরি সহায়তার লক্ষে জার্মান সরকারের অর্থায়নে ৬দশমিক ৪৮ একর জায়গার ওপর মিরপুর-২, ঢাকায় ‘পাক-জার্মান কারিগরি প্রশিক্ষণ কেন্দ্র’ নামে এই প্রতিষ্ঠানটি প্রতিষ্ঠা লাভ করে। প্রতিষ্ঠালগ্নে ১৭-১৮জন জার্মানী টেকনিক্যাল এক্সপার্ট এবং এদেশের সরকারি জনবলসহ ৬টি ট্রেডে ৬ মাস মেয়াদী মডুলার (শর্ট) কোর্সে প্রশিক্ষণ পরিচালিত হয়। পরবর্তী দেশ স্বাধীন হওয়ার পর ‘বাংলাদেশ-জার্মান কারিগরি প্রশিক্ষণ কেন্দ্র’ নামে এটির নামকরণ করা হয় এবং মদ্য প্রাচ্যসহ পৃথিবীর বহু দেশে এই প্রতিষ্ঠানটি একটি স্বনাম ধন্য প্রতিষ্ঠান হিসেবে ব্যাপক পরিচিতি লাভ করে। বর্তমানে এই টিটিসিতে নিয়মিত হিসেবে ১১টি ট্রেডে বাংলাদেশ কারিগরি শিক্ষা বোর্ড কর্তৃক পরিচালিত এস এস সি ( ভোকেশনাল) কোর্স চলমান রয়েছে। এছাড়া দেশের দরিদ্র, বেকার ও সুবিধাবঞ্চিতদের বৃত্তি প্রদানের মাধ্যমে প্রশিক্ষণ দিয়ে তাদের কর্মসংস্থানের লক্ষে Skill & Training Enhancement Project (STEP) এবং Skill For Employment Invest Program (SEIP) কর্তৃক পরিচালিত ৬ মাস মেয়াদী বিভিন্ন সর্ট কোর্সে প্রশিক্ষণ প্রদান করা হচ্ছে। দেশে এবং বিদেশে পোষাক শিল্পে শ্রম বাজারের চাহিদা অনুযায়ী বিভিন্ন ধরনের গার্মেন্টস বিষয়ক প্রশিক্ষণ চলছে। ৩ দিনের অরিয়েন্টেশন প্রশিক্ষণসহ বিদেশগামী কর্মীদের উপযোগী ইংরেজী, আরবী, কোরিয়ান, জাপানী ইত্যাদি ভাষা শিক্ষণ কোর্স পরিচালিত হচ্ছে। মধ্যপ্রাচ্যে ও দেশগুলিতে গৃহকর্মী পেশায় বহিঃগমনকারী মহিলাদের জন্য ১ মাস মেয়াদী হাউজকিপিং কোর্সে প্রশিক্ষণ প্রদান করা হচ্ছে। মাননীয় প্রধানমন্ত্রীর নির্দেশনা অনুযায়ী সড়ক দূর্ঘটনা রোধকল্পে ড্রাইভিং পেশায় দক্ষজনবল গড়ে তোলার লক্ষে ‘বাংলাদেশ-জার্মান কারিগরি প্রশিক্ষণ কেন্দ্র’-তে ২মাস মেয়াদী এবং ৪ মাস মেয়াদী মটর ড্রাইভিং এবং অটোমকানিক্স এর প্রশিক্ষণ প্রদান করা হচ্ছে। অতি সম্প্রতি প্রবাসী কল্যান ও বৈদেশিক কর্মসংস্থান মন্ত্রণালয়ের মন্ত্রী জনাব নুরুল ইসলাম বিএসস, সচিব মহোদয় এবং মহা-পরিচালক মহোদয় বিএমইটি এর আন্তরিক প্রচেষ্টায় জাপানে বাংলাদেশী শিক্ষা নবীস হিসেবে কর্মী প্রেরণের জন্য International Manpower Development Organization (IM Japan) এর সঙ্গে মন্ত্রণালয়ের একটি চুক্তি স্বাক্ষরিত হয়েছিল। এসব Technical Intern দের জাপানের ভাষা ও সংষ্কৃতি বিষয়ক প্রশিক্ষণ আমরা অত্যান্ত দক্ষতায় পরিচালনা করে যাচ্ছি। ‘বাংলাদেশ-জার্মান কারিগরি প্রশিক্ষণ কেন্দ্র’-তে প্রতিবছর ৯০০০জন প্রশিক্ষণার্থী প্রশিক্ষণ গ্রহণ করছে এবং বর্তমানে প্রশিক্ষণার্থীর সংখ্যা ক্রমান্বয়ে বৃদ্ধি পাচ্ছে। ‘বাংলাদেশ-জার্মান কারিগরি প্রশিক্ষণ কেন্দ্র’তে প্রশিক্ষণ প্রাপ্ত দক্ষ জনবল দেশে এবং বিদেশে কর্মসংস্থানের মাধ্যমে রেমিটেন্স অর্জনে দেশের অর্থনৈতিক উন্নয়নে ব্যাপক ভূমিকা এবং বসারা বিশ্বে বাংলাদেশের সুনাম রক্ষায় বিশেষ ভূমিকা রাখতে সক্ষম হচ্ছে।